Her er den lækre elektriske bil der kører på solenergi: Lightyear One

Efterhånden har alle de store bilproducenter lanceret mindst en elektrisk model med lang rækkevidde – nogle mange flere. Der er også flere mindre start-ups, der har leget lidt med soldrevne biler. Ingen har dog hidtil kombineret de to ting som en ny bil fra det relativt ukendte hollandske Lightyear: Lightyear One.

800 km. rækkevidde

Ikke bare kan Lightyear One oplades via solenergi – den har også en næsten uhørt rækkevidde – i hvert fald hvis man skal tro firmaets egne tal; den kan køre helt op til 800 km. på en opladning. Kombineret med solopladning vil det betyde, at det faktisk vil være de færreste, der vil skulle lade bilen særligt ofte. I lande hvor solen skinner meget mener Lightyear endda, at der vil være brugere der aldrig vil skulle lade bilen overhovedet. Solcellerne på bilens overflade skulle være i stand til at generere en fuld opladning på en dag.

Lanceres næste år

Lightyear One bliver lanceret i starten af næste år, og de første leverancer vil være i 2019 i USA og Europa. Prisen vil være 119.000 euro eller ca. 880.000 danske kroner – vel at mærke uden afgifter. Men så behøver du stort set heller ikke bruge flere penge på bilen når den ganske betragtelige investering er lavet.

Skulle du have fået mod på det, kan du allerede nu forudbestille Lightyear One på firmaets hjemmeside.

Her er den lækre elektriske bil der kører på solenergi: Lightyear One